PROTIMONOPOLNÝ   ÚRAD   SLOVENSKEJ  REPUBLIKY

	ROZHODNUTIE

Číslo: 2004/ZK/1/1/152                                                                 Bratislava  08.júla 2004  

Protimonopolný úrad Slovenskej republiky, odbor dohôd obmedzujúcich súťaž, v správnom konaní začatom na návrh podnikateľa Miroslav Eliáš, ERFO, Kollárova 1710, 031 01 Liptovský Mikuláš podľa § 25 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. vo veci vydania rozhodnutia podľa § 6 ods. 5 citovaného zákona o tom, že „Zmluva o vytvorení diela uzavretá podľa § 27 a nasl. autorského zákona č. 35/1965 Zb. v znení noviel“ uzatvorená dňa 27.09.1995 medzi podnikateľmi Miroslav Eliáš, ERFO, Kollárova 1710, 031 01 Liptovský Mikuláš a Správa slovenských jaskýň, príspevková organizácia, Hodžova 11, 031 01 Liptovský Mikuláš nie je v rozpore s § 4 a 5 alebo nie je v rozpore s § 6 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. takto

r o z h o d o l 

podľa § 44a ods. 6 zákona č.136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov správne konanie zastavuje, pretože konania o vydanie rozhodnutia, či sú činnosti a konania podnikateľov dohodou obmedzujúcou súťaž, ktoré boli začaté pred dňom nadobudnutia účinnosti zákona č.136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov Protimonopolný úrad Slovenskej republiky rozhodnutím zastaví.

Odôvodnenie:

	Na základe návrhu podnikateľa Miroslava Eliáša, ERFO, Kollárova 1710, 031 01 Liptovský Mikuláš (ďalej len „Miroslav Eliáš, ERFO“) začalo dňa 22. 03. 2004 na Protimonopolnom úrade Slovenskej republiky, odbore dohôd obmedzujúcich súťaž (ďalej len „úrad“), podľa § 25 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. (ďalej len „zákon č. 136/2001 Z.z.) správne konanie pod č. 0039/OD/2004 vo veci vydania rozhodnutia podľa § 6 ods. 5 citovaného zákona o tom, že „Zmluva o vytvorení diela uzavretá podľa § 27 a nasl. autorského zákona č. 35/1965 Zb. v znení noviel“ (ďalej len „Zmluva“) uzatvorená dňa 27.09.1995 medzi podnikateľmi Miroslav Eliáš, ERFO a Správa slovenských jaskýň, príspevková organizácia, Hodžova 11, 031 01 Liptovský Mikuláš (ďalej len „Správa slovenských jaskýň, príspevková organizácia“) nie je v rozpore s § 4 a 5 alebo nie je v rozpore s § 6 ods. 1 zákona č. 136/2001 Z. z. (tzv. negatívny atest).

	Úrad listami č. 1652//PMÚ SR/2004 a 1844/PMÚ SR/2004 zo dňa 02.04.2004 oznámil účastníkom konania, podnikateľom Miroslavovi Eliášovi, ERFO a Správe slovenských jaskýň, príspevková organizácia, začatie konania a vyžiadal od nich doklady, na základe ktorých podnikajú.

	Na základe výpisu zo Živnostenského registra č. 505-1689, vydaného Obvodným úradom v Liptovskom Mikuláši je podnikateľ Miroslav Eliáš, ERFO fyzická osoba podnikajúca od 21.07.1992 vo vydavateľskej a edičnej činnosti, pohľadniciach a reklamnej fotografii.

	Podnikateľ Správa slovenských jaskýň, príspevková organizácia je na základe rozhodnutia Ministerstva kultúry Slovenskej republiky č. MK -1438/1990 -1 zo dňa 05.06.1990 príspevkovou organizáciou. Na základe uznesenia vlády Slovenskej republiky č. 95  z 09.02.1993 bola začlenená do pôsobnosti Ministerstva životného prostredia Slovenskej republiky. Správa slovenských jaskýň, príspevková organizácia je odbornou organizáciou s celoplošnou pôsobnosťou, ktorej činnosť je zameraná na správu všetkých jaskýň a na ich bezpečné a trvalo udržateľné využívanie. Na základe živnostenských oprávnení vykonáva Správa slovenských jaskýň, príspevková organizácia nasledujúce podnikateľské činnosti: sprievodcovská činnosť v jaskyniach, obchod s tovarom všetkého druhu v rozsahu voľných obchodných živností, fotografické služby na zakázku a bufetový predaj v rozsahu voľných živností.

	Predmetom Zmluvy je vyhotovenie diela - farebných diapozitívov - zo sprístupnených slovenských jaskýň v rokoch 1995 -1996 dodávateľom – autorom Miroslavom Eliášom, ERFO pre odberateľa Správa slovenských jaskýň, príspevková organizácia.

	Dňa 1. 5. 2004 nadobudol účinnosť zákon č. 204/2004 Z. z., ktorým sa mení a dopĺňa zákon č. 136/2001 Z. z. a o zmene a doplnení niektorých zákonov.
	
	Podľa § 44a ods. 6 novelizovaného znenia zákona č.136/2001 Z. z. konania začaté pred dňom nadobudnutia účinnosti tohto zákona o vydanie rozhodnutia úradu, či sú činnosti a konania podnikateľov dohodou obmedzujúcou súťaž, (t.j. konania vo veci negatívneho atestu) úrad rozhodnutím zastaví. 

	Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:

	Podľa § 34 ods. 1 zákona č.136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom odboru dohôd obmedzujúcich súťaž v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku.

               		 			

								 Ing. Ján Šufliarsky
                                                                        riaditeľ odboru dohôd obmedzujúcich súťaž

Rozhodnutie sa doručí:
Miroslav Eliáš, ERFO, Kollárova 1710, 031 01 Liptovský Mikuláš 
Správa slovenských jaskýň, príspevková organizácia, Hodžova 11, 031 01 Liptovský Mikuláš